section_heading: Povijest
paragraph_text: Bošnjački napad na Hrvate i obračun s nedužnim Hrvatima koji su branili Sarajevo i držali strateški važni položaj pokraj zračne luke nije pružio viziju lijepe budućnosti Hrvatima i katolicima. Zato su brojni još za vrijeme rata i poslije rata prodali svoje kuće i imanja u bescjenje i odselili, mnogi natrag u Hercegovinu, odakle su se doseljavali ponajviše zbog posla. Brojni odseljenici poslije su zažalil. Mnogi sa Stupa koji su prodali kuće i imanje na Stupu pokazali su zanimanje za vratiti se, no nemaju gdje. Ali, premda se u skoroj budućnosti prema procjenama upućenih ne može očekivati neki znatniji povratak Hrvata, isto tako nije primjetan ni odlazak Hrvata sa Stupa. Stup je danas pogođen velikom nezaposlenošću. Nacionalna i vjerska struktura Stupa mijenja se zbog toga što se Sarajevo nema kamo širiti, pa se zgrade prave i grad se širi ka Ilidži. U novim zgradama su stanari druge nacionalnosti, a nema toliko Hrvata da se naseli u njima i očuva nacionalnu strukturu Stupa. Stupu u usporedbi s drugim sarajevskim župama, relativno je mlađe strukture vjernika, pa uz odgojnu i školsku infrastrukturu nagovješćuje svjetliju budućnost Stupa.Večernji list BiH Zlatko Tulić: Nekada naselje Hrvata s pet tisuća katolika, danas je prepolovljeno, 5. lipnja 2011. (pristupljeno 25. veljače 2018.) Zbog loše izvedbe urbanizacije s novogradnjama, stara slika Stupa je uništena. Prometni ulaz u naselje bio je vrlo loš, zbog čega je Sarajevo bilo u prometnom kolapsu. Izgradnjom Stupske petlje 2015. situacija se nešto promijenila, ali tragovi su ostali jer je u užoj gradskoj zoni, a zakon o eksproprijaciji neadekvatan.<ref>(boš.) TV1 HD - Youtube Završena izgradnja Stupske petlje , 16. svibnja 2015. (pristupljeno 25. veljače 2018.) Nažalost, Stupska petlja je napravljena oko rimokatoličkog groblja na Stupu.